
ประกาศองค์การบริหารส่วนตำบลเกาะเต่า
เรื่อง  รับสมัครบุคคลเข้ารับการสรรหาและเลือกสรรเป็นพนักงานจ้าง
ประจำปีงบประมาณ พ.ศ. 2563
.........................................

		ด้วยองค์การบริหารส่วนตำบลเกาะเต่า อำเภอป่าพะยอม จังหวัดพัทลุง จะดำเนินการสรรหาและเลือกสรรบุคคลเป็นพนักงานจ้างขององค์การบริหารส่วนตำบลเกาะเต่า ประจำปีงบประมาณ พ.ศ. 2๕63  จำนวน 2 ตำแหน่ง 2 อัตรา

  		อาศัยอำนาจตามความในมาตรา ๒๒ และมาตรา ๒๕ แห่งพระราชบัญญัติระเบียบบริหาร  งานบุคคลส่วนท้องถิ่น พ.ศ. ๒๕๔๒ และหมวด 4 ข้อ ๑๘ , ๑๙ , ๒๐ ของประกาศคณะกรรมการพนักงาน       ส่วนตำบลจังหวัดพัทลุง (ก.อบต.จังหวัดพัทลุง) เรื่อง หลักเกณฑ์และเงื่อนไขเกี่ยวกับพนักงานจ้าง ลงวันที่ ๓๐ มิถุนายน ๒๕๔๗  องค์การบริหารส่วนตำบลเกาะเต่า จึงประกาศรับสมัครบุคคลเพื่อเข้ารับการสรรหาและเลือกสรร เพื่อสั่งจ้างและแต่งตั้งเป็นพนักงานจ้าง ขององค์การบริหารส่วนตำบลเกาะเต่า ดังนี้

	๑. ตำแหน่งที่รับสมัคร
	    1.1 ประเภทพนักงานจ้างทั่วไป	   	      จำนวน  1 ตำแหน่ง 1 อัตรา ดังนี้
		ตำแหน่ง  คนงานทั่วไป  (สำนักงานปลัด อบต.)                จำนวน  1  อัตรา
	    1.2 ประเภทพนักงานจ้างตามภารกิจ (ผู้มีคุณวุฒิ)   จำนวน  1 ตำแหน่ง 1 อัตรา ดังนี้
		ตำแหน่ง  ผู้ช่วยเจ้าพนักงานประปา  (กองช่าง)                 จำนวน  1  อัตรา
			
	๒. คุณสมบัติและลักษณะต้องห้ามผู้ซึ่งจะได้รับการจ้างเป็นพนักงานจ้าง
		ผู้ซึ่งจะได้รับการจ้างเป็นพนักงานจ้าง ต้องมีคุณสมบัติทั่วไปและไม่มีลักษณะต้องห้ามตาม หมวด 1 ข้อ ๔ ของประกาศคณะกรรมการพนักงานส่วนตำบลจังหวัดพัทลุง (ก.อบต.จังหวัดพัทลุง)           เรื่อง หลักเกณฑ์และเงื่อนไขเกี่ยวกับพนักงานจ้าง ลงวันที่ ๓๐ มิถุนายน ๒๕๔๗  ดังต่อไปนี้
			(๑)  มีสัญชาติไทย
			(๒)  มีอายุไม่ต่ำกว่าสิบแปดปีบริบูรณ์ และไม่เกินหกสิบปี
			(๓)  ไม่เป็นบุคคลล้มละลาย
			(๔)  ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือ
จิตฟั่นเฟือน ไม่สมประกอบ หรือโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานส่วนตำบล ดังนี้
			      (๔.๑)  โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม
			      (๔.๒)  วัณโรคในระยะอันตราย
                                     (๔.๓)  โรคเท้าช้างในระยะที่ปรากฏอาการเป็นที่รังเกียจแก่สังคม
			      (๔.๔)  โรคติดยาเสพติดให้โทษ
			      (๔.๕)  โรคพิษสุราเรื้อรัง

			(๕)  ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่    ในพรรคการเมือง
			(๖)  ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น
			(๗)  ไม่เป็นผู้เคยต้องรับโทษจำคุกพิพากษาถึงที่สุด ให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
			(๘)  ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือหน่วยงานอื่นของรัฐ
			(๙) ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น
			สำหรับพระภิกษุ สามเณร ไม่สามารถสมัครสอบและไม่อาจให้เข้าสอบแข่งขันหรือบรรจุบุคคลหรือแต่งตั้งให้เป็นพนักงานจ้างได้ ทั้งนี้ตามหนังสือของกรมสารบรรณ คณะรัฐมนตรีฝ่ายบริหาร                    ที่ นว. ๘๙/๒๕๐๑ ลงวันที่ ๒๗ มิถุนายน ๒๕๐๑ และตามความในข้อ ๕ ของคำสั่งมหาเถรสมาคม ลงวันที่             ๒๒ กันยายน  ๒๕๒๑
			“อนึ่ง ให้ผู้สมัครตรวจสอบและรับรองว่าเป็นผู้ที่มีคุณสมบัติทั่วไป และมีคุณสมบัติเฉพาะสำหรับตำแหน่งตรงตามประกาศรับสมัครฯ หากภายหลังปรากฏว่ามีผู้สมัครรายใดมีคุณสมบัติดังกล่าวไม่ครบถ้วน องค์การบริหารส่วนตำบลเกาะเต่า จะถือว่าเป็นผู้ขาดคุณสมบัติในการรับสมัครฯ และไม่มีสิทธิได้รับการแต่งตั้งให้ดำรงตำแหน่งพนักงานจ้าง ”

	3. คุณสมบัติเฉพาะตำแหน่งและอัตราค่าตอบแทน
			คุณสมบัติเฉพาะตำแหน่งของพนักงานจ้าง ให้เป็นไปตามรายละเอียดเอกสาร     ผนวก ก.
		
4. กำหนดวัน เวลา สถานที่และวิธีเกี่ยวกับการรับสมัคร
		ให้ผู้ประสงค์ที่จะสมัครสอบเข้ารับการสรรหาและเลือกสรรบุคคลเพื่อเป็นพนักงานจ้าง ขอรับ   ใบสมัครและยื่นใบสมัครพร้อมหลักฐานด้วยตนเองได้ที่ องค์การบริหารส่วนตำบลเกาะเต่า สำนักงานปลัดองค์การบริหารส่วนตำบลเกาะเต่า อำเภอป่าพะยอม  จังหวัดพัทลุง  ตั้งแต่วันที่ 13 – 23 มกราคม  2563  เวลา 08.30 – 16.30 น. (ในวันและเวลาราชการ) และสามารถสอบถามรายละเอียดได้ที่ โทร.0-7460-0100

5. เอกสารและหลักฐานที่ใช้ในการสมัคร    
ผู้ประสงค์จะสมัครต้องยื่นใบสมัครสอบด้วยตนเองต่อเจ้าหน้าที่รับสมัครสอบ  โดยกรอกรายละเอียดในใบสมัครให้ถูกต้องและครบถ้วน พร้อมทั้งนำเอกสารฉบับจริงและสำเนารับรองความถูกต้อง     มายื่นในวันสมัคร ดังต่อไปนี้
	
		(๑)  รูปถ่ายหน้าตรงไม่สวมหมวกและไม่สวมแว่นตาดำ  ขนาด ๑  นิ้ว จำนวน 3 รูป ถ่ายครั้งเดียวกันไม่เกิน  ๖ เดือน (นับถึงวันสมัคร)  และให้ผู้สมัครลงนามหลังรูปถ่ายด้วย
		(๒)  สำเนาวุฒิการศึกษา ใบรายงานผลการศึกษา (Transcrip) และปริญญาบัตร หรือหนังสือรับรองว่าเป็นผู้สำเร็จการศึกษาซึ่งสถานศึกษาออกให้ ที่แสดงว่าผู้สมัครเป็นผู้มีวุฒิการศึกษาตรงตามคุณสมบัติเฉพาะสำหรับตำแหน่งที่สมัคร โดยจะต้องสำเร็จการศึกษาและได้รับอนุมัติจากผู้มีอำนาจอนุมัติก่อนวันปิดสมัคร  จำนวน ๑  ชุด  

		(๓)  สำเนาทะเบียนบ้าน  จำนวน ๑ ฉบับ   
		(4)  สำเนาบัตรประจำตัวประชาชน  จำนวน ๑ ฉบับ   
		(5)  ใบรับรองแพทย์ปริญญา ซึ่งแสดงว่าไม่เป็นโรคต้องห้ามตามประกาศที่คณะกรรมการพนักงานส่วนตำบลจังหวัดพัทลุงกำหนด ซึ่งแพทย์ออกให้ไม่เกิน ๑ เดือน นับแต่วันตรวจร่างกาย จำนวน        ๑ ฉบับ
		(6)  สำเนาหลักฐานเกี่ยวกับการเกณฑ์ทหาร (ถ้ามี) จำนวน 1 ฉบับ
		(7)  สำเนาหลักฐานอื่น ๆ เช่น  สำเนาทะเบียนสมรส  สำเนาใบเปลี่ยนชื่อตัว – สกุล (ถ้ามี)      จำนวน  ๑  ฉบับ  

	6. ค่าธรรมเนียมการสมัคร
		ผู้สมัครต้องเสียค่าธรรมเนียมการสมัคร ในอัตรา 100.- บาท (ค่าธรรมเนียมการสมัครจะไม่จ่ายคืนไม่ว่ากรณีใด ๆ )

	7. หลักเกณฑ์และวิธีการสรรหาและเลือกสรร
		องค์การบริหารส่วนตำบลเกาะเต่า กำหนดหลักเกณฑ์การสรรหาและเลือกสรรบุคคลเป็นพนักงานจ้าง  โดยยึดหลักสมรรถนะที่จำเป็นต้องใช้สำหรับการปฏิบัติงานในตำแหน่ง ซึ่งประกอบด้วย
		7.1 ความรู้ของบุคคลในเรื่องต่าง ๆ ที่จำเป็นต่อการปฏิบัติงาน
		7.2 ความสามารถหรือทักษะเฉพาะของบุคคลในเรื่องต่าง ๆ ที่จำเป็นต่อการปฏิบัติงาน
		7.3 คุณลักษณะอื่น ๆ ของบุคคลซึ่งจำเป็นหรือเหมาะสมต่อการปฏิบัติงาน  
                           ตามรายละเอียดเอกสาร  ผนวก ข.

	8. การประกาศรายชื่อผู้มีสิทธิเข้ารับการสรรหาและเลือกสรร และประกาศกำหนดวัน เวลา สถานที่สอบ และระเบียบเกี่ยวกับการสอบ

องค์การบริหารส่วนตำบลเกาะเต่า  จะประกาศรายชื่อผู้มีสิทธิเข้ารับการสรรหาและเลือกสรร 
และประกาศกำหนดวัน เวลา สถานที่สอบ และระเบียบเกี่ยวกับการสอบ ในวันที่ 28 มกราคม ๒๕63                     โดยจะปิดประกาศไว้  ณ ป้ายประชาสัมพันธ์องค์การบริหารส่วนตำบลเกาะเต่า และทาง www.kohtaolocal.go.th.  การตรวจสอบรายชื่อผู้มีสิทธิสอบ/ประกาศกำหนด วัน เวลา สถานที่สอบ และระเบียบเกี่ยวกับการสอบ ให้เป็นหน้าที่ของผู้สมัครจะต้องตรวจสอบรายชื่อด้วยตนเอง หรือสอบถามรายละเอียดเพิ่มเติมได้ที่งานบริหารงานบุคคล สำนักงานปลัดองค์การบริหารส่วนตำบล องค์การบริหาร      ส่วนตำบลเกาะเต่า โทรศัพท์ 0-7460-0100

	9. เกณฑ์การตัดสิน
		ผู้ที่จะถือว่าเป็นผู้ผ่านการสรรหาและเลือกสรร ต้องเป็นผู้ได้คะแนน ดังนี้
		9.1  ประเภทพนักงานจ้างตามภารกิจ  ต้องเป็นผู้ได้คะแนนแต่ละภาคไม่ต่ำกว่า ร้อยละ 60
		9.2  ประเภทพนักงานจ้างทั่วไป  ต้องเป็นผู้ได้คะแนนภาคความเหมาะสมกับตำแหน่งไม่ต่ำกว่าร้อยละ 60

	10. การประกาศรายชื่อผู้ผ่านการสรรหาและเลือกสรร
	      10.1 การประกาศรายชื่อผู้ผ่านการสรรหาและเลือกสรร จะเรียงลำดับที่จากผู้สอบได้คะแนนสูงสุดลงมาตามลำดับ  ในกรณีที่ผู้สอบได้คะแนนรวมเท่ากัน ให้ผู้ที่ได้รับเลขประจำตัวสอบก่อนเป็นผู้อยู่ในลำดับที่สูงกว่า
/10.2 บัญชี...

	      10.2 บัญชีรายชื่อผู้ผ่านการสรรหาและเลือกสรร มีอายุไม่เกิน 1 ปี นับแต่วันประกาศรายชื่อผู้ผ่านการสรรหาและเลือกสรร เว้นแต่จะมีการสรรหาและเลือกสรรในตำแหน่งเดียวกันนี้อีก และได้ประกาศรายชื่อผู้ผ่านการสรรหาและเลือกสรรใหม่แล้ว ให้ถือว่าบัญชีผู้ผ่านการสรรหาและเลือกสรรได้ครั้งก่อนเป็นอันยกเลิก
	      10.3  ผู้ที่ได้ขึ้นบัญชีซึ่งผ่านการสรรหาและเลือกสรร ถ้ามีกรณีอย่างหนึ่งอย่างใดดังต่อไปนี้ ให้เป็นอันยกเลิกการขึ้นบัญชีนั้นไว้ในบัญชีผู้ผ่านการสรรหาและเลือกสรร คือ
		    (1) ผู้นั้นไม่มารายงานตัวและทำสัญญาจ้างในเวลาที่ผู้มีอำนาจสั่งจ้างกำหนด
		    (2) ผู้นั้นมีเหตุไม่อาจเข้าปฏิบัติหน้าที่ได้ตามกำหนดเวลาที่จะจ้างในตำแหน่งที่ผ่านการ  สรรหาและเลือกสรร
		องค์การบริหารส่วนตำบลเกาะเต่า จะประกาศรายชื่อผู้ผ่านการสรรหาและเลือกสรร โดยจะประกาศ  ณ ป้ายประชาสัมพันธ์องค์การบริหารส่วนตำบลเกาะเต่า และทาง www.kohtaolocal.go.th.  โดยให้เป็นหน้าที่ของผู้สมัครจะต้องตรวจสอบรายชื่อด้วยตนเอง หรือสอบถามรายละเอียดเพิ่มเติมได้ที่งานบริหารงานบุคคล  สำนักงานปลัดองค์การบริหารส่วนตำบล องค์การบริหารส่วนตำบลเกาะเต่า  โทรศัพท์      0-7460-0100

	11. การสั่งจ้างและแต่งตั้ง
		ผู้ได้รับการสรรหาและเลือกสรรจะได้รับการสั่งจ้างและแต่งตั้งให้เป็นพนักงานจ้างขององค์การบริหารส่วนตำบลเกาะเต่า  ตามลำดับที่ในบัญชีผู้ผ่านการสรรหาและเลือกสรร และเป็นผู้มีคุณสมบัติทั่วไปของพนักงานจ้าง และคุณสมบัติเฉพาะสำหรับตำแหน่งที่คณะกรรมการพนักงานส่วนตำบลจังหวัดพัทลุง (ก.อบต.จังหวัดพัทลุง) กำหนด หากตรวจสอบภายหลังว่าผู้ผ่านการสรรหาและเลือกสรรเป็นผู้ขาดคุณสมบัติหรือคุณสมบัติไม่ตรงตามที่กำหนด องค์การบริหารส่วนตำบลเกาะเต่า อาจถอนรายชื่อนั้นออกจากบัญชีรายชื่อผู้ผ่านการสรรหาและเลือกสรร  สำหรับการแต่งตั้งพนักงานจ้าง องค์การบริหารส่วนตำบลเกาะเต่า จะสั่งจ้างเมื่อได้รับความเห็นชอบจากคณะกรรมการพนักงานส่วนตำบลจังหวัดพัทลุงแล้วเท่านั้น 
		จึงประกาศมาให้ทราบโดยทั่วกัน
			ประกาศ  ณ  วันที่         เดือน ธันวาคม  พ.ศ. ๒๕62
[image: ]

				     (ลงชื่อ)     (นายสุพจน์  ดำแก้ว)
นายกองค์การบริหารส่วนตำบลเกาะเต่า













ผนวก ก
คุณสมบัติเฉพาะสำหรับตำแหน่ง
แนบท้ายประกาศองค์การบริหารส่วนตำบลเกาะเต่า
  เรื่อง  รับสมัครบุคคลเข้ารับการสรรหาและเลือกสรรเป็นพนักงานจ้าง
ประจำปีงบประมาณ พ.ศ. 2563
ลงวันที่ 24  ธันวาคม  พ.ศ. ๒๕62
............................................

1.  ชื่อตำแหน่ง		คนงานทั่วไป
     สังกัด		สำนักงานปลัดองค์การบริหารส่วนตำบล
 ประเภทพนักงานจ้าง    พนักงานจ้างทั่วไป  
	     หน้าที่และความรับผิดชอบ 
 		ปฏิบัติงานที่ต้องใช้แรงงานทั่วไปและปฏิบัติงานตามที่ผู้บังคับบัญชามอบหมาย
	     คุณสมบัติเฉพาะสำหรับตำแหน่งตามรายละเอียดแนบท้าย
	     ระยะเวลาการจ้าง
		ไม่เกินคราวละ 1 ปี
	     อัตราค่าตอบแทน
		ได้รับค่าตอบแทนตามรายละเอียดแนบท้าย

2.  ชื่อตำแหน่ง		ผู้ช่วยเจ้าพนักงานประปา
     สังกัด		กองช่าง
 ประเภทพนักงานจ้าง    พนักงานจ้างตามภารกิจ  (ผู้มีคุณวุฒิ)
	     หน้าที่และความรับผิดชอบหลัก 
 		ปฏิบัติงานในฐานะผู้ปฏิบัติงานระดับต้นซึ่งไม่จำเป็นต้องใช้ผู้สำเร็จการศึกษาระดับปริญญา ปฏิบัติงานด้านประปา ตามแนวทาง แบบอย่าง ขั้นตอน และวิธีการที่ชัดเจน ภายใต้การกำกับ แนะนำ ตรวจสอบ และปฏิบัติงานอื่นตามที่ได้รับมอบหมาย  โดยมีลักษณะงานที่ปฏิบัติในด้านต่าง ๆ ดังนี้
1. ด้านการปฏิบัติการ 
              	    1.1 จัดเตรียมเครื่องมือ และอุปกรณ์ต่าง ๆ ที่เกี่ยวข้องการติดตั้ง การซ่อมแซม และการบำรุงรักษาด้านงานประปา เพื่อให้เกิดความพร้อม และสะดวกในการปฏิบัติงาน 
    	    	    1.2 ดำเนินการผลิตน้ำประปา และจัดเตรียมน้ำสะอาดเพื่อให้บริการประชาชน และน้ำประปาสำรองเพื่อการดับเพลิง และการดำเนินการต่าง ๆ ที่จำเป็น เพื่อให้ประชาชนมีน้ำดื่ม และน้ำใช้ที่สะอาด ได้คุณภาพ และมีความพร้อมใช้อย่างทันที
    	    	    1.3 ดำเนินการติดตั้งมาตรวัดน้ำประปาให้กับประชาชน เพื่อให้เกิดความถูกต้องในการคำนวณ ปริมาณการใช้น้ำของประชาชน และเป็นไปตามมาตรฐานที่กำหนดไว้ 
    	    	    1.4 ซ่อมแซมและบำรุงรักษาท่อประปา เพื่อให้มีท่อน้ำประปาที่มีคุณภาพ และประชาชนมีน้ำดื่ม และน้ำใช้อย่างสม่ำเสมอ 

/ 1.5 ดำเนินการ...
-2-

    	    	    1.5 ดำเนินการ ให้บริการ และแก้ไขปัญหาต่าง ๆ ด้านงานประปา เพื่อให้การปฏิบัติงานเป็นไปอย่างราบรื่น ถูกต้อง และสอดคล้องความต้องการของประชาชน 
    	    	    1.6 ช่วยตรวจสอบและควบคุมรายได้ รายจ่าย พัสดุ ครุภัณฑ์ และทรัพย์สินต่างๆ ที่เกี่ยวข้องกับงานประปา เพื่อให้มีรายได้ รายจ่าย พัสดุ ครุภัณฑ์ และทรัพย์สินต่าง ๆ ที่ครบถ้วน และถูกต้อง 
    	    	    1.7 บำรุงรักษาเครื่องมือ อุปกรณ์ พัสดุ ครุภัณฑ์ และทรัพย์สินต่าง ๆ ที่เกี่ยวข้องกับงานประปา เพื่อให้มีเครื่องมือ อุปกรณ์ พัสดุ ครุภัณฑ์ และทรัพย์สินต่าง ๆ ที่มีสภาพที่สมบูรณ์ และเป็นการยืดอายุการใช้งาน
    	    	    1.8 ศึกษา และติดตามเทคโนโลยีองค์ความรู้ใหม่ ๆ กฎหมาย และระเบียบต่าง ๆ ที่เกี่ยวข้องกับงานประปา เพื่อนำมาประยุกต์ใช้ในการปฏิบัติงานได้อย่างมีประสิทธิภาพสูงสุด 
    	    	    1.9 ปฏิบัติงาน และสนับสนุนงานอื่น ๆ ตามที่ได้รับมอบหมาย เพื่อสนับสนุนให้องค์กรปกครองส่วนท้องถิ่นที่สังกัดบรรลุภารกิจที่กำหนดไว้ 
 
2. ด้านการบริการ 
               	    ให้คำปรึกษาและแนะนำในเบื้องต้นแก่บุคลากร ประชาชน ผู้ที่มาติดต่อ และหน่วยงานต่าง ๆ ที่เกี่ยวข้อง เพื่อให้มีความรู้ความเข้าใจที่ถูกต้อง และสามารถนำไปปฏิบัติได้อย่างถูกต้องประสานงานด้านประปากับหน่วยงานอื่น ๆ ที่เกี่ยวข้อง เพื่อสนับสนุนการดำเนินงานด้านประปาให้มีความสะดวก เรียบร้อย และราบรื่น 
	     คุณสมบัติเฉพาะสำหรับตำแหน่งตามรายละเอียดแนบท้าย
	     ระยะเวลาการจ้าง
		ไม่เกินคราวละ 4  ปี
	     อัตราค่าตอบแทน
		ได้รับค่าตอบแทนตามรายละเอียดแนบท้าย

















  		              ผนวก  ก 
รายละเอียดค่าตอบแทนแนบท้าย  
 
	ที่
	ตำแหน่งที่เปิดรับสมัคร
	อัตราว่าง
	คุณสมบัติเฉพาะตำแหน่ง
	ค่าตอบแทน   ที่จะได้รับ

	1.
	คนงานทั่วไป
	1
	มีความสามารถเหมาะสมในการปฏิบัติงานในหน้าที่ 

	9,000 บาท

	
2.
	
ผู้ช่วยเจ้าพนักงานประปา









	
1
	1. ได้รับประกาศนียบัตรวิชาชีพหรือคุณวุฒิอย่างอื่นที่เทียบได้ในระดับเดียวกันในสาขาวิชาหรือทางเทคนิควิศวกรรม ไฟฟ้า  เทคนิควิศวกรรมโยธา ช่างก่อสร้าง ช่างกล ช่างกลโรงงาน  ช่างเครื่องยนต์ธุรกิจ ช่างไฟฟ้า หรือสาขาวิชาหรือทางอื่นที่ ก.จ., ก.ท. หรือ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้ 
	
9,400 บาท

	
	
	
	2. ได้รับประกาศนียบัตรวิชาชีพเทคนิคหรือคุณวุฒิอย่างอื่นที่เทียบได้ในระดับเดียวกันในสาขาวิชาหรือทางเทคนิควิศวกรรมไฟฟ้า เทคนิควิศวกรรมโยธา ช่างก่อสร้าง ช่างกล ช่างกลโรงงาน ช่างเครื่องยนต์ ช่างไฟฟ้าหรือสาขาวิชาหรือทางอื่นที่ ก.จ., ก.ท. หรือ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้
	
10,840 บาท

	
	
	
	3. ได้รับประกาศนียบัตรวิชาชีพชั้นสูงหรือคุณวุฒิอย่างอื่นที่เทียบได้ไม่ต่ำกว่านี้ ในสาขาวิชาหรือทางเทคนิควิศวกรรมไฟฟ้า เทคนิควิศวกรรมโยธา ช่างก่อสร้าง ช่างกล ช่างกลโรงงาน ช่างเครื่องยนต์ ช่างไฟฟ้า หรือสาขาวิชาหรือทางอื่นที่ ก.จ., ก.ท. หรือ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้

	
11,500 บาท












ผนวก ข

หลักเกณฑ์และวิธีการสรรหาและเลือกสรร
เอกสารแนบท้ายประกาศองค์การบริหารส่วนตำบลเกาะเต่า
  เรื่อง  รับสมัครบุคคลเข้ารับการสรรหาและเลือกสรรเป็นพนักงานจ้าง
ประจำปีงบประมาณ พ.ศ. 2563
............................................
พนักงานจ้างทั่วไป  
ตำแหน่ง  คนงานทั่วไป 

		ประเมินภาคความเหมาะสมกับตำแหน่ง (คะแนนเต็ม  100  คะแนน)                    

ประเมินโดยวิธีการสัมภาษณ์
		ประเมินบุคคลเพื่อพิจารณาความเหมาะสมกับตำแหน่งหน้าที่ จากประวัติส่วนตัว ประวัติการศึกษา ประวัติการทำงาน และพฤติกรรมที่ปรากฏทางอื่นของผู้เข้าสอบ จากการสัมภาษณ์ ทั้งนี้ อาจใช้วิธีการอื่นใดเพิ่มเติมอีกก็ได้ เพื่อพิจารณาความเหมาะสมในด้านต่าง ๆ เช่น ความรู้ที่อาจใช้ประโยชน์ในการปฏิบัติงานในหน้าที่ ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ ปฏิภาณไหวพริบ และบุคลิกภาพอย่างอื่น เป็นต้น 

พนักงานจ้างตามภารกิจ  (ผู้มีคุณวุฒิ)  
ตำแหน่ง  ผู้ช่วยเจ้าพนักงานประปา
แบ่งการประเมินออกเป็น 3 ภาค ดังนี้
1. ภาคความรู้ความสามารถทั่วไป (ภาค ก) (คะแนนเต็ม  100  คะแนน)  โดยวิธีการสอบข้อเขียน
	 ทดสอบภาคความรู้ความสามารถทั่วไป เช่น
	- การคิดและหาเหตุผล โดยใช้ข้อมูล ความรู้ความเข้าใจที่จำเป็นสำหรับตำแหน่ง
	- การสรุปความหรือจับประเด็นในข้อความหรือเรื่องราว
	- การวิเคราะห์เหตุการณ์หรือสรุปเหตุผลทางการเมืองเศรษฐกิจหรือสังคม เช่น  หลักปรัชญาเศรษฐกิจ
             พอเพียง  โมเดลเศรษฐกิจประเทศไทย 4.0  หรือแผนพัฒนาเศรษฐกิจและสังคมแห่งชาติ ฉบับที่ 12
	- การวิเคราะห์และสรุปเหตุผลอย่างอื่น เช่น สรุปเหตุผลเกี่ยวกับตัวเลขและข้อมูลต่าง ๆ การคิดสรุปหา
             เหตุผล และอุปมาอุปไมย เป็นต้น
	- การหาแนวโน้มหรือความเปลี่ยนแปลงที่น่าจะเป็นไปตามข้อมูลหรือสมมติฐาน
	- รัฐธรรมนูญแห่งราชอาณาจักรไทย พุทธศักราช 2560
	- พระราชบัญญัติระเบียบบริหารราชการแผ่นดิน พ.ศ. 2534 และที่แก้ไขเพิ่มเติม
	- พระราชบัญญัติองค์การบริหารส่วนจังหวัด พ.ศ. 2540 และที่แก้ไขเพิ่มเติม
	- พระราชบัญญัติเทศบาล พ.ศ. 2496 และที่แก้ไขเพิ่มเติม
	- พระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติม
	- พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น 
            พ.ศ. 2542 และที่แก้ไขเพิ่มเติม
	- พระราชบัญญัติระเบียบบริหารงานบุคคลส่วนท้องถิ่น พ.ศ. 2542
	- ระเบียบสำนักนายกรัฐมนตรีว่าด้วยงานสารบรรณ พ.ศ. 2526 และที่แก้ไขเพิ่มเติม
	- พระราชกฤษฎีกาว่าด้วยหลักเกณฑ์และวิธีการบริหารบ้านเมืองที่ดี พ.ศ. 2546
	- พระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558                                                                                                                

2. ภาคความรู้ความสามารถที่ใช้เฉพาะตำแหน่ง (ภาค ข) (คะแนนเต็ม  100  คะแนน)  โดยวิธีการสอบข้อเขียน
	
ทดสอบความรู้ความสามารถในการปฏิบัติงานอย่างเหมาะสมกับการปฏิบัติหน้าที่ และ กฎหมาย ระเบียบ และข้อบังคับอื่นที่ใช้ในการปฏิบัติงานในหน้าที่ ในเรื่องต่าง ๆ ดังต่อไปนี้ 

	ที่
	ตำแหน่งที่สมัครสอบ
	ขอบเขตเนื้อหาที่สอบ

	 
1.
	
ผู้ช่วยเจ้าพนักงานประปา
	
1. พระราชบัญญัติน้ำบาดาล พ.ศ. 2526 และที่แก้ไขเพิ่มเติม
2. พระราชบัญญัติการประปาภูมิภาค พ.ศ. 2522 และที่แก้ไข
    เพิ่มเติม 
3. ความรู้เกี่ยวกับการติดตั้ง ซ่อมแซม บำรุงรักษาระบบประปา
    รวมทั้งการผลิตและจำหน่ายน้ำประปา 
4. ความรู้เกี่ยวกับเครื่องสูบน้ำและการใช้งาน 
5. ความรู้เกี่ยวกับกระบวนการปรับปรุงคุณภาพน้ำ
6. ความรู้ที่เกี่ยวกับงานตาม “ลักษณะงานที่ปฏิบัติ” ของตำแหน่ง
    ที่สมัครสอบ





3. ภาคความเหมาะสมกับตำแหน่ง (ภาค ค) (คะแนนเต็ม  100  คะแนน)  ประเมินโดยวิธีการสัมภาษณ์
	ประเมินบุคคลเพื่อพิจารณาความเหมาะสมกับตำแหน่งหน้าที่ จากประวัติส่วนตัว ประวัติการศึกษา               ประวัติการทำงาน และพฤติกรรมที่ปรากฏทางอื่นของผู้เข้าสอบ จากการสัมภาษณ์ ทั้งนี้ อาจใช้วิธีการอื่นใดเพิ่มเติมอีกก็ได้ เพื่อพิจารณาความเหมาะสมในด้านต่างๆ เช่น ความรู้ที่อาจใช้ประโยชน์ในการปฏิบัติงานในหน้าที่ ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ ปฏิภาณไหวพริบ และบุคลิกภาพอย่างอื่น เป็นต้น 

